Ajoi Zainal

Muhammad Qaidzul Zainal Abidin (lahir 12 Mac 1998), sebelum ini dikenali dengan mononim Qaidzul, tetapi lebih dikenali sebagai Ajoi Zainal ialah penyanyi lelaki Malaysia. Beliau ialah bekas peserta Bintang RTM 2018 yang tersingkir di minggu ke-7, peserta Top 20 Mentor Milenia 2019 dan finalis pusingan akhir All Together Now Malaysia musim pertama. Pada tahun 2022, beliau menjadi salah seorang peserta Big Stage musim keempat.

Kerjaya
Ajoi memulakan kerjayanya dalam bidang muzik apabila beliau terpilih sebagai salah seorang peserta Bintang RTM edisi 2018 yang turut disertai oleh Hafiz Zainal. Bagaimanapun, beliau tersingkir di konsert minggu ketujuh.

Di awal penglibatannya dalam kerjaya nyanyian, beliau menggunakan nama sebenarnya, Qaidzul. Beliau bergelar juara pertandingan Cover Star ERA di bawah bimbingan penyanyi, Syamel. Pada September 2018, beliau menandatangani kontrak rakaman bersama Rocketfuel Entertainment dan muncul bersama single pertamanya, "Tak Perlu Ungkapkan" hasil nukilan DJ Fuzz dengan lirik ditulis oleh Hez Hazmi, Jiwa, Yus Zainal dan Azren Albakri. Menurut beliau, lagu ini berkisarkan cinta yang tak kesampaian di mana hati lelaki telah dipermainkan oleh wanita. Walau bagaimanapun, lagu ini tiada kaitan dengan pengalaman hidup beliau sendiri.Pada tahun 2019, Ajoi telah menamatkan kontrak bersama Rocketfuel Entertainment.

Pada tahun 2019, Ajoi menjadi salah seorang peserta Mentor Milenia 2019 dan menjadi salah seorang peserta Top 20. Pada tahun 2021, beliau menjadi salah seorang peserta All Together Now Malaysia dan beliau menjadi juara justeru berjaya mendapat 100 markah pada episod pertama dan melayakkan diri ke pusingan akhir.

Pada tahun yang sama, Ajoi secara rasmi menandatangani kontrak bersama Sony Music Malaysia. Beliau terpilih sebagai salah seorang daripada 11 peserta Big Stage musim keempat bersama-sama dengan Tuah Adzmi, Danial Chuer, Aisha Retno, Megat Rahim, Lia Aziz dan Elica Paujin, namun beliau tersingkir di konsert minggu ketujuh.

Diskografi

Single

Filemografi

Televisyen

Rujukan

Pautan luar
 

Kelahiran 1998
Orang hidup
Orang Malaysia berketurunan Melayu
Muslim Malaysia
Orang dari Selangor
Penyanyi lelaki Malaysia
Peserta Big Stage